ജെയ്സണ് ജെ നായരെ മയക്കുമരുന്ന് സംഘം ആക്രമിച്ച സംഭവം മൊഴിയെടുത്ത് പോലീസ് കോട്ടയം : സംഗീത സംവിധായകന് ജയ്സണ് ജെ നായരെ മയക്കുമരുന്ന് സംഘം ആക്രമിച്ച സംഭവത്തില് പോലീസ് അന്വേഷണം ആരംഭിച്ചു. സംഭവത്തില് അദ്ദേഹത്തിന്റെ മൊഴി എടുത്തു. ജയ്സണിന്റെ സാന്നിദ്ധ്യത്തില് സംഭവ സ്ഥലത്ത് പോലീസ് പരിശോധനയും നടത്തി. അക്രമി സംഘത്തില് മൂന്ന് പേരുണ്ടായിരിന്നുവെന്നാണ് ജയ്സണിന്റെ മൊഴി. ഇതിന്റെ അടിസ്ഥാനത്തിലാണ് അന്വേഷണം പുരോഗമിക്കുന്നത്. പ്രദേശത്തെ സിസിടിവി ദൃശ്യങ്ങള് പോലീസ് പരിശോധിച്ചുവരികയാണ്. ഇതിന് പുറമേ മൊബൈല് ടവറിന് കീഴിലെ കോളുകളും പരിശോധിക്കുന്നുണ്ട്. വൈക്കം പോലീസിനാണ് അന്വേഷണ ചുമതല. ബുധനാഴ്ച രാത്രിയാണ് ഏറ്റുമാനൂരിലേക്ക് കാറില് വരുകയായിരുന്ന ജയ്സണ് നേരെ ആക്രമണം ഉണ്ടായത്. ഇടയ്ക്ക് ഫോണ് വന്നപ്പോള് കാര് റോഡരികില് നിര്ത്തി സംസാരിച്ചു. ഇതിനിടെ വാഹനത്തില് എത്തിയ സംഘം കാര് മാറ്റിയിടാന് ആവശ്യപ്പെടുകയായിരുന്നു. ഇതേ തുടര്ന്ന് കാര് മാറ്റിയിട്ടു. എന്നാല് ഇവര് അദ്ദേഹത്തോട് പണം ആവശ്യപ്പെടുകയായിരുന്നുവെന്ന് അദ്ദേഹം പറഞ്ഞു. തരില്ലെന്ന് പറഞ്ഞപ്പോള് അദ്ദേഹത്തിന്റെ കഴുത്തിന് കുത്തിപ്പിടിച്ച സംഘം മര്ദ്ദിക്കുകയും വടിവാള് വീശുകയും ചെയ്തു. സംഭവ സമയത്ത് ജയ്സണ് ഒറ്റയ്ക്കായിരുന്നു.